**Ministru kabineta noteikumu projekta „Grozījums Ministru kabineta 2010. gada 14.septembra noteikumos Nr.873 “Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu.”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009. gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018. gada 6. marta sēdes protokollēmuma (prot. Nr.14, 40.§) 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Ministru kabineta noteikumu projekts „Grozījums Ministru kabineta 2010. gada 14. septembra noteikumos Nr.873 “Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu”” (turpmāk - noteikumu projekts) izstrādāts, lai izpildītu Ministru kabineta 2018. gada 6. marta sēdes protokollēmuma (prot. Nr.14, 40.§) 3. punktā doto uzdevumu ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Vispārīgās datu aizsardzības regulas prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā.2016. gada 27. aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Regula Nr.(ES)2016/679), kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Ņemot vērā, ka Regula Nr.(ES)2016/679 satur deleģējumu dalībvalstīm veidot normatīvo regulējumu attiecīgajā jomā, izpildot Regulas Nr.(ES)2016/679 prasības, 2018. gada 21. jūnijā ir pieņemts Fizisko personu datu apstrādes likums, kas stājās spēkā 2018. gada 5. jūlijā. Noteikumu projekts izstrādāts, lai nodrošinātu Ministru kabineta 2010. gada 14. septembra noteikumu Nr.873 “Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu” (turpmāk - noteikumi Nr.873) atbilstību Fizisko personu datu apstrādes likuma un Regulas Nr.(ES)2016/679 prasībām.Noteikumu projekts paredz aizstāt noteikumu Nr.873 1.pielikuma 1.2.27. apakšpunkta otrajā rindkopā vārdu “Piekrītu” ar vārdiem “Esmu informēts”. 2019. gada 21. jūnijā spēkā stājās grozījumi Ministru kabineta 2006. gada 28. marta noteikumos Nr.236 „Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību”, kas papildināti ar jaunu rindkopu, kuras teksts ir analogs noteikumu projektā ietvertajam grozījumam noteikumu Nr.873 1. pielikuma 1.2.27. apakšpunkta otrajā rindkopā. Noteikumu Nr.873 1. pielikumā iekļautais regulējums, ka persona piekrīt savu personas datu apstrādei, ir neatbilstošs Regulas 6. pantam, kas reglamentē apstrādes likumību. Valsts dzelzceļa tehniskā inspekcija kā valsts pārvaldes iestāde darbojas saskaņā ar Ministru kabineta 2005. gada 4.janvāra noteikumiem Nr.14 „Valsts dzelzceļa tehniskās inspekcijas nolikums”, kas nosaka inspekcijas funkcijas, uzdevumus un kompetenci, tostarp, kurā noteikts, ka inspekcija izsniedz drošības apliecības par to, ka apliecības īpašnieks spēj darboties attiecīgajā komercdarbības jomā dzelzceļa nozarē, ievērojot drošības prasības. Noteikumi Nr.873 reglamentē drošības apliecības - vilces līdzekļa vadītāja (mašīnista) kompetences apliecības izsniegšanas kārtību. Noteikumu Nr.873 2. punkts paredz, ka apliecību izsniedz, aptur, anulē un atjauno Valsts dzelzceļa tehniskā inspekcija. Pamatojoties uz iepriekšminēto, Valsts dzelzceļa tehniskā inspekcija kā datu pārzinis personas datus, kas nepieciešami apliecības izsniegšanai, apstrādā, pamatojoties uz Regulas 6. panta 1. punkta c) apakšpunktu. Minēta apstrāde ir vajadzīga, lai izpildītu uz pārzini attiecināmu juridisku pienākumu. Ņemot vērā, ka personas datu apstrādes tiesiskais pamats jau ir Regulas 6. panta 1. punkta c) apakšpunkts, nav vairāk nepieciešama datu subjekta piekrišana savu datu apstrādei, līdz ar to noteikumu projekts paredz aizstāt noteikumu Nr.873 1. pielikuma 1.2.27. apakšpunkta otrajā rindkopā vārdu “Piekrītu” ar vārdiem “Esmu informēts”. Vilces līdzekļa vadītāja (mašīnista) reģistra nepieciešamību nosaka arī Dzelzceļa likuma 37.1 panta otrā daļa: „*Personas tiesības vadīt vilcienu vai vilces līdzekli dzelzceļa infrastruktūras iecirknī apliecina derīga Eiropas Savienības dalībvalsts izdota vilces līdzekļa vadītāja (mašīnista) apliecība, attiecīgs ieraksts vilces līdzekļa vadītāja (mašīnista) apliecību reģistrā un saskaņotais papildu sertifikāts*.” Tātad, ja persona vēlas iegūt vilces līdzekļa vadītāja (mašīnista) apliecību, tad persona nevar atsaukt savu datu apstrādi un piekrišana nav pareizais datu apstrādes pamats.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts dzelzceļa tehniskā inspekcija, VAS “Latvijas dzelzceļš”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Topošie un esošie vilces līdzekļa vadītāji (mašīnisti).  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2019. gada 12. aprīlī tika ievietots Satiksmes ministrijas tīmekļa vietnē <http://www.sam.gov.lv/satmin/content/?cat=5532019> |
| 3. | Sabiedrības līdzdalības rezultāti | Sabiedrības līdzdalības laikā priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts dzelzceļa tehniskā inspekcija, VAS “Latvijas dzelzceļš” . |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

Iesniedzējs: satiksmes ministrs T. Linkaits

Vīza: valsts sekretāra p.i. L.Austrupe